ท้าฟ้าลิขิต

ท้าฟ้าลิขิต () ภาพยนตร์ไทยในปี พ.ศ. 2540 นำแสดงโดย สัญญา คุณากร, ณัฐริกา ธรรมปรีดานันท์, สุภักดิ์ ปิติธรรม, สุเชาว์ พงษ์วิไล, วิจิตรา ตริยะกุล กำกับการแสดงโดย ออกไซด์ แปง สร้างโดย กันตนา โมชั่น พิคเจอร์

เนื้อเรื่อง
เจี๊ยบ (สัญญา คุณากร) กับ ว่าน (ณัฐริกา ธรรมปรีดานันท์) แฟนสาวของเขากำลังจะไปทำบุญ แต่ระหว่างทางที่ไป ว่านเกิดถูกรถชน อาการสาหัสปางตาย หลวงพ่อ (สุภักดิ์ ปิติธรรม) บอกว่าเป็นกรรมเก่าของว่าน เจี๊ยบพยายามจะช่วยว่าน เขาได้พบกับหนังสือพิมพ์ประหลาดฉบับหนึ่งโดยบังเอิญ ซึ่งพาดหัวข่าวเรื่องราวในอนาคต ส่วนมากเป็นเรื่องราวของคนตายโดยฆ่าตัวตายหรืออุบัติเหตุ เจี๊ยบต้องวิ่งไปแก้สถานการณ์ต่าง ๆ เหล่านั้นด้วยตนเองเพื่อไม่ให้มันเกิดขึ้น

 นักแสดง 

 สัญญา คุณากร รับบท เจี๊ยบ
 ณัฐริกา ธรรมปรีดานันท์ รับบท ว่าน
 สุภักดิ์ ปิติธรรม รับบท หลวงพ่อ
 สุเชาว์ พงษ์วิไล รับบท พ.ต.ท. ประวิทย์ สดวิมาน
 วิจิตรา ตริยะกุล

เบื้องหลังและคำวิจารณ์
ท้าฟ้าลิขิต เป็นผลงานการกำกับภาพยนตร์เรื่องแรกในชีวิตของ ออกไซด์ แปง ผู้กำกับชาวไทยสัญชาติฮ่องกง และเป็นผลงานการแสดงภาพยนตร์เรื่องที่ 2 ของ สัญญา คุณากร หลังจากเรื่องแรกคือ ลูกบ้าเที่ยวล่าสุด ในปี พ.ศ. 2536 เมื่อภาพยนตร์เข้าฉายแล้วได้รับเสียงวิจารณ์ไปในทางที่ดีและทำให้ได้รับรางวัลถึง 5 รางวัลด้วยกัน เช่น รางวัลตุ๊กตาทองภาพยนตร์ยอดเยี่ยม, รางวัลดารานำชายโดย สัญญา คุณากร ทั้งรางวัลตุ๊กตาทองและรางวัลชมรมวิจารณ์บันเทิง

อ้างอิง
  The Butterfly Effect และ ท้าฟ้าลิขิต หนังสองเรื่องที่สอนให้อยู่กับปัจจุบัน
ทุกชีวิตล้วนมีปัญหา “ท้าฟ้าลิขิต” หมายเหตุประเทศไทย 
 "รีวิว Who Is Running (1998) ท้าฟ้าลิขิต"

แหล่งข้อมูลอื่น

หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2540
หมวดหมู่:ภาพยนตร์ที่กำกับโดย พี่น้องแปง
หมวดหมู่:ภาพยนตร์ชีวิตไทย
หมวดหมู่:ผู้ชนะรางวัลภาพยนตร์ยอดเยี่ยมพระสุรัสวดี